hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy es hy es es tr en en hy hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Հայկազ Բաղմանյանը միջնո՞րդ է եղել Տաշիր Սամոյի և Վահե Պարազյանի միջև | Forrights.am
Ռուսաստանում ճնշումների ենթարկված, սնանկացած ու Հայաստան ներգաղթած գործարար Վահե Պարազյանի հաղորդման հիման վրա հարուցված քրեական գործով նոր անուն է հնչում՝ գեներալ լեյտենանտ Հայկազ Բաղմանյան: Ինչպես վկայում  է գործարարը, նա է միջնորդ հանդիսացել իր և ռուսաստանաբնակ հայտնի օլիգարխ Սամվել Կարապետյանի միջև:
Նարեկ Կարապետյանի փաստաբան Արմեն Ֆերոյանը վստահեցնում է, որ գործարարը ստում է, և նրա հայտնած տեղեկությունները սուտ են և զրպարտանք հայտնի ընտանիքի հասցեին, իսկ  Սամվել Կարապետյանը հրաժարվել է կատարել դատախազության պահանջը և ներկայանալ Հայաստան որպես վկա:
Երկրորդ հայտնի գործիչը, որի անունը տվել է գործարարը՝ գեներալ լեյտենանտ Հայկազ Բաղմանյանն է, ՀՀ ԶՈՒ գլխավոր շտաբի պետի նախկին տեղակալը, որի  պաշտոնավարումը նախկին նախագահ Սերժ Սարգսյանի հրամանով, դադարեցվեց ապրիլյան հեղափոխությունից մի քանի ամիս առաջ:
Գործարար Պարազյանը ցուցմունք է տվել, որ Հայկազ Բաղմանյանը իր դեմ ճնշումներում ակտիվ դերակատարում է ունեցել: Նա ասում է, որ ռուսական «CeBepHaя CTpoиTeлbHaя KoMпaHия» կազմապերպությունը կապալի պայմանագիր է ունեցել իր կազմակերպության հետ: Դրա սեփականատերը Վարդան Ստեփանյանն է, սակայն այն իրականում այն Բաղմանյանի ու Սամվել Կարապետյանի տանիքով է գործում:
«Այն ժամանակ, երբ «Գազմպորմը» հրաժարվեց պատվերներ տալ մեր կազմակերպությանը, — պատմում է Վահե Պարազյանը, — Հայկազ Բաղմանյանը ինձանից 10 մլն եվրո պահանջեց Սամվել Կարապետյանի անունից: 2015 թվականին նա իմ բիզնեսի մեջ մարդ էր ներդրել, որը ինձանից գումարներ էր գողանում: 2015 թվականին ես այդ մարդու հետ հանդիպեցի ռեստորանում, իսկ 2016 թվականին նա հաղորդում տվեց, թե իբր, ես իրեն առևանգել եմ: Ինձ կալանավորեցին մարդու առևանգման ու շորթման մեղադրանքով: Հետագայում մեղադրանքը փոխվեց «ինքնիրավչության», ինձ ազատեցին կալանքից, և այդ գործը մինչ  օրս դատարան չի մտել»»:
Վահե Պարազյանը այս բոլոր տեղեկությունները մանրամասն ներկայացրել է ՀՀ իրավապահներին: Նա պատմել է, որ Հայկազ Բաղմանյանը երկու անգամ է իրենից գումար ուզել:
«Առաջին անգամ նա Սամվել Կարապետյանի անունից ինձանից պահանջել է 10 մլն եվրո, իբր՝ 3-4 մլն եվրոն պետք է բանակին փոխանցեր, իսկ մնացածը՝ Սամվել Կարապետյանին պետք է տայի, եթե ես ուզում եմ ազատության մեջ մնալ: Երկրորդ անագ արդեն, նա ասաց, որ ես փող եմ մնացել պարտք իր կազմակերպությանը, որը, եթե չտամ, Սամվելը ասել է՝ իմ  դեմ գործ կհարուցեն: Նա ինձ ակնարկեց, թե ինքը տարբերակ չունի, քանի որ  Սամվելն է իրեն հրանահգել, որ անի ասպես: Ես էլ ասեցի՝ ինչ ուզում եք, արեք», — պատմում է Վահե Պարազյանը:
Օգոստոսին «CeBepHaя CTpoиTeлbHaя KoMпaHия»-ն դատարան է դիմել և 350 հազար դոլար է պահանջում Վահե Պարազյանի սնանկ ճանաչված կազմակերպությունից, քանի որ համարում է, որ սնանկությունը կանխամտածված է եղել:
«Հայկազ Բաղմանյանի անունը շինարարական կազմակերպության հիմնադիրների թվում չկա, բայց Վահեն ասում է, որ բոլոր հարցերն իր հետ է քննարկել, «դե ֆակտո» ինքն է սեփականատերը: Այժմ նա մտել է դատարան և գումարներ է պահանջում Վահե Պարազյանից, — Forrights.am-ի հետ զրույցում նշեց Վահե Պարազյանի շահերը ներկայացնող փաստաբան Սեդա Սաֆարյանը, — Վահե Պարազյանն ասում է, որ իր կազմակերպությունը պարտք չունի Բաղմանյանին, բայց Եթե անգամ պարտք-պահանջի խնդիր կա Վահե Պարազյանի սնանկ ճանաչված կազմակերպությունից, նա պետք է օրենքի դաշտում դա լուծի, գրանցվի որպես պահանջատեր: Դրա փոխարեն նա միջնորդությամբ է հանդես եկել Վահեի դեմ քրեական հետանդում սկսելու, ու սա այն դեպքում, երբ Բաղմանյանը որպես տուժող այս գործով առերեսվել է Վահեի հետ, այն բանից հետո, երբ Վահեն ասել է, որ նա էլ է իրեն սպառնում: Դրանից  հետո է ծնվել Բաղմանյանի չակերտավոր օրինական պահանջը Վահե Պարազյանի նկատմամբ»:
Ըստ  «CeBepHaя CTpoиTeлbHaя KoMпaHия» ընկերության շահերը ներկայացնող փաստաբան Հրանտ Անանյանի, կանխամտածված սնանկության փաստով  քրեական գործ հարուցելու պահանջով իրավապահներին է դիմել ոչ թե Հայկազ Բաղմանյանը, այլ այս ընկերությունը: Նա ասում է , որ ոչ Հայկազ Բաղմանյանը, ոչ էլ Կարապետյանները կապ չունեն այս ընկերության հետ:
«Կազմակերպության սեփականատերը Վարդան Ստեփանյանն է, ես նրա շահերն եմ ներկայացնում: Ի՞նչ Հայկազ Բաղմանյան, — հարցրեց Հրանտ Անանյանը, — Պարազյանը կանխամտածված սնանկության հատկանիշներ է ստեղծել, դրա համար մենք հանցագործության  մասին հաղորդում ենք ներկայացրել»: Եթե Բաղմանյանը կապ չունի այս գործի հետ, ինչու են բոլոր հարաբերությունները Բաղմանյանի հետ եղել:
«Ես դա առաջին անամ եմ լսում ու չեմ կարող պատասխանել, ես տեղյակ չեմ դրանից: Եթե Վահե Պարազյանը ինչ- որ մի բան է ասում , ես վստահ չեմ, որ դա ճշմարտություն է: Մարդը, որը  կանխամտածված սնանկության հատկանիշներ է ստեղծել, ընդունակ է նաև այլ հանցանքների: Նա ՌԴ -ում շուրջ 10 ընկերությունների վնաս է պատճառել: Վարդան Ստեփանյանի պես մարդիկ էլի կան, ու բոլորը նորմալ «քցված են»»:
Պարազյանը և նրա շահերը ներկայացնող փաստաբան Սեդա Սաֆարյանը հուսով են, որ բոլոր կապերն ու առնչությունները կպարզվեն այս սենսացիոն գործի քննության ընթացքում:
Հիշեցնենք, որ Վահե Պարազյանի հաղորդման հիման վրա հարուցված է քրեական գործ քրեական օրենգրքի 118-րդ հոդվածով՝ «Ծեծը», և 182-րդ հոդվածի 3-րդ մասի երկրորդ կետով՝ շորթում, որը կատարվել է առանձնապես խոշոր չափերով:
Նախորդ նյութը«Տեփանոսյանին ոստիկանները զոհ են տվել, որպեսզի գրոհ կազմակերպեն»․ Սմբատ Բարսեղյանը դատարանում ցուցմունք տվեց
Հաջորդ նյութը«Չբարեփոխված Ոստիկանությանը գաղտնալսման հնարավորություն տալը համարում եմ ճակատագրական սխալ»․իրավապաշտպան
Իշխանասարի մոտ զոհված Գևորգ Հայրապետյանը 4 անչափահաս տղաների հայր էր, և սպասում էր հինգերորդին
«Եռաբլուր»-ի միջադեպի պատասխանատվությունը Փաշինյանն է կրելու, եթե պատժվողներ չլինեն
«Եռաբլուր»-ում մարմնական վնասվածքներ ստացած հինգ մայրեր հանցագործության մասին հաղորդում են ներկայացրել
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Հայկական Կարմիր խաչի ընկերությունն արձագանքում է ներքին տեղահանված անձանց մարդասիրական կարիքներին
Դատավոր Ալեքսանդր Ազարյանը հրաժարականի դիմում է ներկայացրել․ նրա լիազորությունները դադարեցվել են
Edit with Live CSS
Write CSS OR LESS and hit save. CTRL + SPACE for auto-complete.